Държавен вестник, бр. 27, 2012 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  27
тахографски лист или запаметяваща карта, 
подробно се описват причините, въз основа 
на които са взети. Решението се съобщава на 
заинтересованото лице, което едновременно 
с това се уведомява за това с какви права за 
защита на интересите си разполага съгласно 
законодателството на договарящата страна и 
за сроковете за упражняване на тези права.
Глава ІІ – Монтаж и проверка
Член 9
1. Контролният уред може да се монтира 
и ремонтира единствено от техници или сер­
визи, одобрени от компетентните органи на 
договарящите страни за тази цел, след като 
последните по свое желание са взели предвид 
мнението на заинтересованите производители.
Периодът на административна валидност 
на картите на одобрените сервизи и техници 
не надвишава една година.
Когато карта, издадена на одобрен сервиз 
или техник следва да бъде удължена или е по­
вредена, неизправна, изгубена или открадната, 
органът издава карта за замяна в рамките на 
пет работни дни от получаването на подробно 
заявление за тази цел.
Когато нова карта се издава за замяна на 
стара карта, новата карта притежава същия 
„сервизен“ информационен номер, но индексът 
се увеличава с единица. Органът, издаващ 
картата, поддържа регистър на изгубените, 
откраднатите и повредените карти.
Договарящите страни предприемат всички 
необходими мерки, за да предотвратят фал­
шифицирането на картите, предоставяни на 
одобрените техници и сервизи.
2. Одобреният техник или сервиз поставя 
специален знак на пломбите, които поставя, 
и в допълнение въвежда в контролния уред, 
съответстващ на допълнение 1Б, електрон­
ните данни за сигурност, по-специално за 
провеждане на проверките за удостоверяване 
на автентичността. Компетентните органи на 
всяка договаряща страна поддържат регистър 
на използваните знаци и електронните данни 
за сигурност, както и на издадените карти на 
одобрените сервизи и техници.
3. Компетентните органи на договарящите 
страни си изпращат взаимно списъци на одо­
брените техници и сервизи и картите, които 
са им издадени, както и копия на знаците и 
необходимата информация относно използва­
ните електронни данни за сигурност.
4. За да се удостовери, че монтирането на 
контролния уред е извършено в съответствие 
с изискванията на това приложение, се из­
ползва монтажна табела, поставена съгласно 
допълнение 1 или 1Б.
5. Пломбите могат да се свалят от техни­
ци или сервизи, одобрени от компетентните 
органи в съответствие с разпоредбите на 
параграф 1 на този член или при обстоятел­
ствата, предвидени в допълнение 1 или 1Б на 
това приложение.
Глава ІІІ – Използване на оборудването
Член 10
Работодателят и водачите осигуряват пра­
вилното функциониране и правилната употре­
ба, от една страна, на контролния уред и, от 
друга, на картата на водача, когато водачът 
е задължен да управлява превозно средство, 
оборудвано с контролен уред в съответствие 
с допълнение 1Б.
Член 11
1. Работодателят осигурява достатъчно 
на брой тахографски листове на водачите на 
превозни средства, оборудвани с контролен 
уред в съответствие с допълнение 1, вземайки 
предвид персоналния характер на листовете, 
дължината на периода на работа и възможното 
задължение за замяна на листовете, които са 
повредени или са били взети от упълномощен 
инспектор. Работодателят осигурява на вода­
чите единствено листове от одобрен модел, 
подходящи за използване в контролния уред, 
монтиран на превозното средство.
Когато превозното средство е оборудвано 
с контролен уред в съответствие с допълне­
ние 1Б, работодателят и водачът осигуряват, 
вземайки предвид дължината на периода на 
работа, отпечатването при поискване, посочено 
в допълнение 1Б, да бъде правилно извършено 
в случай на проверка.
2. Предприятието съхранява тахографските 
листове в добър вид в продължение на най-
малко една година след тяхното използване и 
дава копия на заинтересованите водачи при 
поискване от тях. Листовете се представят или 
предават при поискване от страна на всеки 
упълномощен инспектор.
3. Картата на водача, както е определена 
в допълнение 1Б, се издава при поискване от 
водача от компетентния орган на договаряща­
та страна, където е обичайното пребиваване 
на водача.
Договарящата страна може да изисква всеки 
водач, който попада в обхвата на разпоредбите 
на спогодбата и обичайно пребивава на нейна 
територия, да притежава карта на водача.
а) За целите на тази спогодба „обичайно 
пребиваване“ означава мястото, където ли­
цето живее обикновено, тоест в продължение 
на най-малко 185 дни през всяка календарна 
година, поради лични и професионални връз­
ки или в случай на лице без професионални 
връзки, поради лични връзки, които показ­
ват тесни връзки между лицето и мястото, 
където живее.
Независимо от горното, за обичайно пре­
биваване на лице, чиито професионални връз­
ки са на различно място от неговите лични